L 83/16 Jurnalul Oficial al Uniunii Europene 27.3.2015 REGULAMENTUL (UE) 2015/478 AL PARLAMENTULUI EUROPEAN ȘI AL CONSILIULUI din 11 martie 2015 privind regimul comun aplicabil importurilor (text codificat) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 207 alineatul (2), având în vedere propunerea Comisiei Europene, după transmiterea proiectului de act legislativ parlamentelor naționale, având în vedere avizul Comitetului Economic și Social European (), hotărând în conformitate cu procedura legislativă ordinară (?), întrucât: (1) Regulamentul (CE) nr. 260/2009 al Consiliului (?) a fost modificat în mod substanțial (). Din motive de claritate şi de raționalizare, ar trebui să se codifice regulamentul menționat. (2)  Politica comercială comună ar trebui să se bazeze pe principii unitare. (3)  Comunitatea Europeană a încheiat Acordul de instituire a Organizației Mondiale a Comerţului („OMC”). Anexa 1A la acordul respectiv conține, printre altele, Acordul General pentru Tarife și Comerț din 1994 („GATT 1994”) și un Acord privind măsurile de salvgardare. (4) Acordul privind măsurile de salvgardare răspunde necesității de a clarifica și de a consolida dispozițiile GATT 1994, în special pe cele din articolul XIX. Acest acord impune eliminarea măsurilor de salvgardare care nu fac obiectul acestor reguli, precum măsurile de limitare voluntară a exporturilor, acordurile de ordonare a pieţei sau orice altă măsură similară aplicată la import sau la export. (5)  Acordul privind măsurile de salvgardare se referă și la produsele de cărbune și oțel. Regimul comun aplicabil importurilor, mai ales în materie de măsuri de salvgardare, se aplică, prin urmare, și acestor produse, fără a aduce atingere eventualelor măsuri de aplicare a unui acord care privește cu precădere produsele de cărbune și oţel. (6)  Produsele textile din domeniul de aplicare a Regulamentului (CE) nr. 517/94 al Consiliului (), fac obiectul unui tratament specific atât la nivelul Uniunii, cât și pe plan internațional. Prin urmare, acestea ar trebui să fie excluse din domeniul de aplicare a prezentului regulament. (7)  Statele membre ar trebui să informeze Comisia cu privire la orice pericol apărut ca urmare a unei evoluţii a importurilor care ar putea necesita instituirea unei supravegheri la nivelul Uniunii sau aplicarea unor măsuri de salvgardare. (8)  În astfel de situaţii, Comisia ar trebui să examineze condițiile și modalitățile de efectuare a importurilor și evoluția lor, precum și diferitele aspecte ale situației economice şi comerciale şi, după caz, eventualele măsuri care trebuie întreprinse. (9)  În caz de supraveghere prealabilă la nivelul Uniunii, punerea în liberă circulație a produselor respective ar trebui să fie condiționată de prezentarea unui document de supraveghere care să răspundă unor criterii unitare. Respectivul document ar trebui să fie eliberat de către autoritățile statelor membre, la simpla cerere a importa- torului, într-un termen stabilit, fără ca prin aceasta importatorul să dobândească vreun drept de import. Acest document de supraveghere ar trebui, prin urmare, să rămână valabil numai atât timp cât regimul de import nu a fost modificat. () Avizul din 10 decembrie 2014 (nepublicat încă în Jurnalul Oficial). (*) Poziţia Parlamentului European din 11 februarie 2015 (nepublicată încă în Jurnalul Oficial) şi decizia Consiliului din 2 martie 2015. () Regulamentul (CE) nr. 260/2009 al Consiliului din 26 februarie 2009 privind regimul comun aplicabil importurilor O L 84, 31.3.2009,p. 1). A se vedea anexa 1l Regulamentul (CE) nr. 517/94 al Consiliului din 7 martie 1994 privind regimul comun aplicabil importurilor de produse textile din anumite ţări terţe, care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import JOL 67, 10.3.1994, p. 1).